சொர்க்கநரகம் - காதல் கவிதை

வைரன் சொன்னான்: 
 “காதலித்துப்பார் 
 சொர்க்கம் நரகம் 
 இரண்டில் ஒ‌ன்று 
 இங்கேயே நிச்சயம் எ‌ன்று” 
  நான் நரன் 
 நரக வீ ட்டான் 
 சொர்க்க வாசம் அறியான் 
 என்னில் யாரையும் 
 அனுமதித்ததும் இ‌ல்லை 
 யாரிடமும் அனுமதிக்கப்பட்டதும் இ‌ல்லை 
 என்னுள்ளும் அழையா 
 விருந்தாளியாய் அவள், 
 யார் நீ எ‌ன்று நானும் 
 நீ யார் எ‌ன்று அவளும் 
 அவளின் வினவலிலே 
 ஒரு விம்மல் 
 அவளாய் நானும் 
 நானாய் அவளும் 
 மாறி கலந்து புரிந்து 
 என் கண்ணிலும், 
 என் விஷயத்தில் பிறர் கண்களில் 
  ஆயுள் கைதியான கண்ணீர் துளிகள் 
 அவள் கண்களில் சாரை சாரையாய் 
 சாரை சாரையாய், 
 அடுத்தவரின் கண்ணீரீல் 
 ஆனந்தம் அடைபவன் நான் 
 அல்லன் ஆனாலும் 
  அவளின் கண்களில் கண்ணீர் 
 ஆனந்தம் பரமானந்தம், 
 நான் நெடுநாள் தேடிய 
 என் வாழ்க்கைக்கான அர்த்தம் 
 அவள் கண்ணீர்துளிகளில், 
 ஈரைந்து தினங்களில் 
 அவளிடம் உணர்ந்த 
 தூயஅன்பு கிட்டதட்ட 
  என் மூவாறு வருட 
 சோகங்களையும் ஏக்கங்களையும் 
 ஈடு  செய்தது, 
 திடீரென சின்ன இடைவெளி 
 ஏனென்றும் தெரியவில்லை 
 என்னவென்றும் புரியவில்லை 
 பொறுத்துகொள்ளவும் முடியவில்லை 
 கேட்டும் தொலைத்தேன் 
  மறுத்தும்  விட்டாள், 
  மூவாறு வருட 
 சந்தோசத்தை திருப்பி தந்துவிட்டு 
 மொத்த சந்தோசத்தையும் 
 கொண்டு செ‌ன்று விட்டாள், 
 வைரன் சொன்னான்: 
  “காதலித்துப்பார் 
 சொர்க்கம் நரகம் 
 இரண்டில் ஒ‌ன்று 
 இங்கேயே நிச்சயம் எ‌ன்று”, 
 என் நரகத்திலும் 
 சொர்க்கவாசம் வீசி 
 சென்றவள் அவள். 
 விதிக்கப்பட்டதென வாழ்ந்து கொண்டிருந்தேன் 
 சொர்க்க வாசம் பிடித்து போக 
  நரகவாசல் தாண்டினேன் 
 சொர்க்கவாசல் தேடி 
 இரண்டடி அங்குல 
  இடைவெளியிலே 
 கண்டும்கொண்டேன் 
 வாயிலருகிலே சென்ற போது தானா தெரிந்தது 
 விண்ணைமுட்டும் வாசற்கதவுகள், 
 அதிற் திறவுகோல் தொலைத்த 
 ஆயிரம் ஆயிரம் பூட்டுகள் 
  ஈரிரு திங்கள் செய்வதறியாது 
 விழிநிலைகுற்றியது, 
 அங்கும் இங்குமாய் 
 ஆயிரமாயிரம் பூட்டுகளும் 
 சிதறி உடைந்தன 
 வாசற்கதவு திறந்த போது 
 நான் தேடி வ‌ந்த என் தேவதை 
 என் மூச்சுக்காற்று படும் தூரத்தில், 
 பேசினாள் அவளாய் 
 என் மனவாசையின் ஒரு பகுதி 
 முன்மொழியப்பட்டது, 
  என் சிலர் எனக்காக வழிமொழிந்த்னர், 
 சிரித்துவிட்டு உள்ளே சென்றாள், 
 கொண்டவளுக்காக கொடிமலர் பறித்து திரும்பினேன், 
 வாயிற்கதவு மீண்டும் தாழிடப்பட்டு 
 அதே ஆயிரமாயிரம் பூட்டுக்கள், 
 கையில் கொடிமலர் 
 கண்ணில் நீர் 
 நெஞ்சில் வழி 
 நிறைய ஏக்கம்….? 
 எனை பிடிக்காவிடிலோ பரவாயில்லை 
  பிடித்திருந்தும் ஏன்…? 
 வைரன் சொன்னான்: 
  “காதலித்துப்பார் 
 சொர்க்கம் நரகம் 
 இரண்டில் ஒ‌ன்று 
 இங்கேயே நிச்சயம் எ‌ன்று” 
  எனக்காக நிச்சயிக்கபட்டிருப்பது  சொர்க்கமா…? நரகமா…?